ಆಸಿಸ್ ಸರಣಿಲಿ ಸಂಜು ಸ್ಯಾಮ್ಸನ್ ಫೇಲ್ ಇನ್ನೆಷ್ಟು ಅವಕಾಶ ಬೇಕು..? ಸಂಜು ಸ್ಯಾಮ್ಸನ್ ಟೀಮ್ ಇಂಡಿಯಾದ ಸೆನ್ಷೆಷನ್ ಬ್ಯಾಟ್ಸ್ಮನ್. ಚುಟುಕು ಕ್ರಿಕೆಟ್ಗೆ ಇರಬೇಕಾದ ಎಲ್ಲ ಕೆಲೆಗಳು, ಆತನಿಗೆ ಕರಗತ. ಎಂತಹ ಸಂದರ್ಭದಲ್ಲೂ ರನ್ ಗತಿಯನ್ನು ಕ್ಷಿಪ್ರ ಗತಿಯಲ್ಲಿ ಏರಿಸಬಲ್ಲ. ಐಪಿಎಲ್ ಇರಲಿ ಅಥವಾ ಅಂತರಾಷ್ಟ್ರೀಯ ಟಿ20 ಕ್ರಿಕೆಟ್ಟೇ ಆಗಿರಲಿ, ಸಂಜು ಸಮಯಕ್ಕೆ ಸರಿಯಾಗಿ ಬ್ಯಾಟ್ ಬೀಸೋದ್ರಲ್ಲಿ ಎಕ್ಸ್ಪರ್ಟ್ ಯೆಸ್. ಬಡತನದ ಬೇಗೆಯ ನಡುವೆಯೂ ಕ್ರಿಕೆಟ್ ಕಲಿತು, ಹಂತ ಹಂತವಾಗಿ ಬೆಳೆದು, ಭಾರತ ತಂಡವನ್ನು ಸೇರಿಕೊಂಡ ಸಂಜು ಸ್ಯಾಮ್ಸನ್, ಕಷ್ಟ ಕುಲಕೋಟಿಗಳನ್ನ ಮೀರಿ ನಿಂತ್ರು. ಆದ್ರೆ ಟಿ20 ಅಂತರಾಷ್ಟ್ರೀಯ ಕ್ರಿಕೆಟ್ನಲ್ಲಿ ಅವಕಾಶ ಸಿಕ್ಕಿದ್ರೂ, ಸ್ಯಾಮ್ಸನ್ಗೆ ಮಿಂಚುವ ಭಾಗ್ಯ ಮಾತ್ರ ದೇವರು ಕರುಣಿಸಲೇ ಇಲ್ಲ..! ಸಿಕ್ಕ ಅವಕಾಶ ಬಳಸಿಕೊಳ್ಳದ ಸ್ಯಾಮ್ಸನ್..! 2015ರಲ್ಲಿ ಹರಾರೆಯಲ್ಲಿ ಜಿಂಬಾಬ್ವೆ ವಿರುದ್ಧ ಆಡೋ ಮೂಲಕ ಟಿ20 ಅಂತರಾಷ್ಟ್ರೀಯ ಕ್ರಿಕೆಟ್ಗೆ ಪದಾರ್ಪಣೆ ಮಾಡಿದ್ರು. ಆದ್ರೆ ಸರಣಿಯಲ್ಲಿ ಗಮನಾರ್ಹ ಪ್ರದರ್ಶನ ನೀಡೋಕೆ ವಿಫಲರಾದ್ರು. ಒಂದು ಕಡೆ ಅಂತರಾಷ್ಟ್ರೀಯ ಸರಣಿಯಲ್ಲಿ ವಿಫಲರಾದ ಸಂಜು, ದೇಶಿ ಕ್ರಿಕೆಟ್, ಐಪಿಎಲ್ನಲ್ಲಿ ರನ್ ಮಳೆಯನ್ನೇ ಹರಿಸಿದ್ದರಿಂದ, ಅವರಿಗೆ ಮತ್ತೆ ಅವಕಾಶ ನೀಡಬೇಕೆನ್ನುವ ಅಲೆ, ಸಾಮಾಜಿಕ ಜಾಲತಾಣದಲ್ಲಿ ಜೋರಾಗಿಯೇ ಕೇಳಿ ಬಂದಿತ್ತು. 5 ವರ್ಷಗಳ ನಂತ್ರ ಭಾರತ ತಂಡಕ್ಕೆ ಎಂಟ್ರಿ.! ಒಂದು ಕಳಪೆ ಪ್ರದರ್ಶನ 5 ವರ್ಷ ಸಂಜುವನ್ನ, ಟೀಮ್ ಇಂಡಿಯಾದಿಂದ ಹೊರಕ್ಕೆ ದಬ್ಬಿತು. ಆದ್ರೆ ಸಂಜು ಐಪಿಎಲ್ನಲ್ಲಿ ಬೆಸ್ಟ್ ಪ್ರದರ್ಶನ ನೀಡಿದ್ರು. ಹೀಗಿದ್ದರೂ ಅವರು ರಾಷ್ಟ್ರೀಯ ತಂಡಕ್ಕೆ ಆಯ್ಕೆಯೇ ಆಗಿರಲಿಲ್ಲ. ಆದ್ರೆ 2020ರಲ್ಲಿ ಸಂಜುಗೆ ಅವಕಾಶಗಳ ಭರಪೂರವೇ ಸಿಕ್ಕಿತು. ಸಂಜು ಸ್ಯಾಮ್ಸನ್ 2015ರಲ್ಲಿ ಜಿಂಬಾಬ್ವೆ ವಿರುದ್ಧ ಪದಾರ್ಪಣೆ ಮಾಡಿದ್ರು. ಅಲ್ಲಿಂದ ಆರಂಭವಾದ ಅವರ ಟಿ20 ಅಂತರಾಷ್ಟ್ರೀಯ ಬದುಕಲ್ಲಿ, ಒಟ್ಟು 7 ಪಂದ್ಯವನ್ನಾಡಿದ್ದಾರೆ. 11.85 ಸರಾಸರಿಯಲ್ಲಿ ಕೇವಲ 83 ರನ್ ಅಷ್ಟೇ ಮಾಡಿದ್ದಾರೆ. 23 ರನ್ ವೈಯಕ್ತಿಕ ಶ್ರೇಷ್ಠ ಸಾಧನೆಯಾಗಿದೆ. ಪ್ರತಿ ಸಲ ಫೇಲ್ ಆದಾಗಲೂ ಸಂಜುಗೆ ಮತ್ತೆ ಮತ್ತೆ ಬಿಸಿಸಿಐ ಅವಕಾಶ ನೀಡಿದೆ. ಆಸಿಸ್ ಟಿ20 ಸರಣಿಗೆ ತಂಡಕ್ಕೆ ಆಯ್ಕೆಯಾಗಿದ್ದ ಸಂಜು, ಕಮಾಲ್ ಮಾಡಬಹುದು ಅನ್ನೋ ನಿರೀಕ್ಷೆ ಇತ್ತು. ಆದ್ರೆ ಸಂಜು ಸ್ಯಾಮ್ಸನ್ ಮತ್ತೆ ಎಡವಿ ಬೀಳೋ ಮೂಲಕ, ಎಲ್ಲವು ಹುಸಿಯಾಗಿದೆ. ಆಸಿಸ್ ನೆಲದಲ್ಲಿ ಸಂಜು ಒಟ್ಟು 3 ಟಿ20 ಪಂದ್ಯವನ್ನಾಡಿದ್ರು. 16 ಸರಾಸರಿಯಲ್ಲಿ ಕೇವಲ 48 ರನ್ ಮಾತ್ರ ಮಾಡಿದ್ರು. 23 ರನ್ ವೈಯಕ್ತಿಕ ಬೆಸ್ಟ್ ಸ್ಕೋರ್ ಇನ್ನೆಷ್ಟು ಅವಕಾಶ ಬೇಕು..? 2020 ರಲ್ಲಿ ಹೆಚ್ಚಿನ ಕ್ರಿಕೆಟಿಗರಿಗೆ ಕಹಿ ವರ್ಷ. ಆದ್ರೂ ಸ್ಯಾಮ್ಸನ್ ಪಾಲಿಗೆ ಮಾತ್ರ ಸುವರ್ಣಾವಕಾಶವನ್ನೇ ನೀಡಿದೆ. ಬರೋಬ್ಬರಿ 3 ಟಿ20 ಸರಣಿಯಲ್ಲಿ ಆಡೊ ಅವಕಾಶ ದೊರೆತಿದೆ. ಆದ್ರೆ ಸ್ಯಾಮ್ಸನ್ ಮಾತ್ರ ಎಲ್ಲವನ್ನು ಕೈಚೆಲ್ಲಿದ್ದಾರೆ. ಇನ್ನೂ ಎಷ್ಟು ಅವಕಾಶ ಬೇಕಿದೆ? ಅಂತ ಸಂಜು ಸ್ಯಾಮ್ಸನ್ಗೆ ಪ್ರಶ್ನೆ ಮಾಡುತ್ತಿದ್ದಾರೆ. ಒಟ್ಟಿನಲ್ಲಿ ಸಂಜು ಸ್ಯಾಮ್ಸನ್ ಈಗ ಟೀಕೆಗೆ ಗುರಿಯಾಗಿದ್ದಾರೆ. ಅವರ ಮುಂದಿರುವುದು ತಪ್ಪುಗಳನ್ನ ತಿದ್ದಿಕೊಳ್ಳೋ ಟಾಸ್ಕ್. ಅದನ್ನ ಸರಿಯಾಗಿ ಮಾಡಿಕೊಂಡ್ರೆ, ಮುಂದೆ ಟೀಮ್ ಇಂಡಿಯಾ ಪ್ರತಿನಿಧಿಸಿ ಸಿಡಿಯಬಹುದು ಅನ್ನೋದು, ಅಭಿಮಾನಿಗಳ ಮಾತಾಗಿದೆ.